Tre finalister står nu tilbage i "Udfordringen - Kampen om Kilimajaro" efter Jon Lindberg sendte endnu en deltager hjem i syvende afsnit.

SPOILERALERT: Det afsløres i artiklen, hvem der må forlade programmet efter syvende afsnit af "Udfordringen - Kampen om Kilimanjaro". I sjette afsnit var det planen, at to deltagere skulle ryge ud, og at det derfra var tre finalister, der skulle dyste om en rejse til Kilimanjaro. Men da Kristine Vingaard Olesen i sidste episode valgte at trække sig, besluttede chefinstruktør Jon Lindberg at give de resterende fire deltagere natten over til at bygge hver deres lejrplads færdig - hvorefter deltageren med den dårligste lejrplads ville ryge ud. -	Jeg har vendt og drejet det med mine instruktører, og jeg har truffet en beslutning. Beslutningen er, at Ole skal forlade os i dag. Det er der, jeg har set mindst forbedringer i løbet af natten. En stabil shelter, men i forhold til hvad der ellers er set, er det der, der er mindst detaljer, lød det om formiddagen fra Jon Lindberg. Herunder kan du se et sneakpeak på, hvad der ellers sker i løbet af afsnit syv. - Det er faktisk okay 53-årige Ole Christensen gav de tre finalister en stor krammer, inden han gik mod sin lejr og pakkede sine ting. - Tak for kampen, det har fandeme været hyggeligt. Jeg kommer til at savne jer helt vildt. Det har kraftedme været godt. Mega godt, sagde han til dem. Han er glad for, at han nåede så langt i konkurrencen, og han synes, at han har givet den gas og gjort, hvad han kunne for at nå så langt. - Jeg synes selv, at jeg givet den gas. Så kan man godt tage hjem – så er det faktisk okay. Jeg glæder mig faktisk også til at snakke med min kone igen, fortæller han med et smil til vært, Robert Bedsted. Se hele interviewet med Ole herunder. Indretningen manglede detaljer Selv var han ellers meget godt tilfreds med både sin shelter og lejrplads - men han erkender, at de andre havde gjort mere ud af deres "indretning". - Jeg kan se de andre har pyntet og skrevet "velkommen" og sådan noget der. I'm just not that kinda guy. Jeg er lidt mere pragmatisk, forklarer han. Med sig fra Udfordringen kan han både tage sig en hel del gode oplevelser, nye kammerater - og nye færdigheder. - Det har været en mega sjovt. Og Det hedder "Udfordringen" af en årsag. Vi er blevet presset, og vi er blevet presset på maden.  Maden har været det letteste for mig at undvære. Jeg blev overrasket den anden dag, da vi fik en dåse tun, og vi fik nogle pose ris og halvanden skive rugbrød. Og da jeg havde spist den ene del af de pose ris der og en dåse tun, der var jeg mæt. Det viser jo, hvor hurtigt at man kan lære at klare sig med lidt. Vi har fået lidt.. Vi har fået utroligt få kalorier, siger han. Nu glæder han sig bare til at komme hjem til Sæby og dele sine mange oplevelser med sin hustru Rikke. Se snigpremieren på afsnit otte allerede nu herunder.